หุ้นไทยร่วง 16.30 จุด
หุ้นไทยพักฐานตามตลาดโลก ปิดตลาดร่วง 16.30 จุด ซื้อขายหนาแน่นกว่า 7.3 หมื่นล้านบาท
28 มี.ค. 2556

หุ้นไทยพักฐานตามตลาดโลก ปิดตลาดร่วง 16.30 จุด ซื้อขายหนาแน่นกว่า 7.3 หมื่นล้านบาท
ดัชนีหุ้นไทยพักฐานตามตลาดหุ้นทั่วโลกที่กังวลปัญหาวิกฤติเศรษฐกิจยุโรปและตัวเลขเศรษฐกิจจีน มาปิดตลาดของวันที่ระดับ 1,544.57 จุด ลดลง 16.30จุดหรือ ลดลง1.04% ด้วยมูลค่าการซื้อขาย 73,324.10 ล้านบาท ดัชนีผันผวนในแดนลบเป็นส่วนใหญ่ เคลื่อนไหวระหว่าง 1,539.60 - 1,562.49 จุด
หุ้นที่มีมูลค่าการซื้อขายสูงสุด 5 อันดับแรกคือ
บริษัททิปโก้ฟู้ด (TIPCO)  ปิดที่ 15.70บาท  +2.60 บาท (+19.85%)  บริษัททรูคอร์ปอเรชั่น (TRUE) ปิดที่8.10 บาท  +0.05 บาท (+0.62%)  บริษัทเอ็มลิงค์คอร์ปอเรชัน(MLINK) ปิดที่ 4.62 บาท -0.58 บาท (-11.15%)  บริษัทอกริเพียวโฮลดิง(APURE) ปิดที่  2.42 บาท +0.30 บาท(+14.15%)  บริษัทแอดวานซ์อินโฟร์เซอร์วิส(ADVANC) ปิดที่ 236.00บาท  -6.00 บาท (-2.48%) 
ในเชิงกลยุทธ์นักวิเคราะห์บริษัทหลักทรัพย์(บล.)ธนชาตแนะนำ “Let the Profit Run”  แนะนำ “ซื้อ” ระยะสั้น บริษัทวีจีไอโกลบอลมีเดีย(VGI ) ด้วยมูลค่าพื้นฐานที่ 145 บาท และระยะสั้นที่ 141 บาท ด้วยปัจจัยสนับสนุนจาก ประการแรก กำไรเติบโตต่อเนื่อง 46% ปีนี้ ขณะที่ล่าสุดบริษัทตั้งเป้ารายได้เติบโต 30% ในปีนี้ใกล้เคียงกับสมมติฐานของเราที่ 28%
ประการที่สอง คาดสามารถเซ็นสัญญาบริหารพื้นที่โฆษณาบนสถานีรถไฟฟ้าบีทีเอสส่วนต่อขยายอีก 6 สถานีเร็วๆ นี้ และ ประการที่สาม ราคาหุ้นเริ่มมีสัญญาณการฟื้นตัวทางเทคนิค โดยมีเป้าหมายระยะสั้นที่ 141 บาท